Нохчийн меттан де т1екхочуш, юха а дагахь доцу хазахетар дира Яздархойн союзо къоначу яздархошна а, поэташна а. Халикова Асета д1аяьхьначу х1окху башха хаза кечдинчу цхьаьнакхетарехь массеран а яххьаш нуьре , сирла яра, х1унда аьлча тахана Кьоначийн де дара-«Синмаршо» тобанан декъашхойн. Царех х1ораннан а тахана таро хилира шен поэзи йовзийта,шаьш довзийта а.Делахь а , мероприяти йолош вистхилира къоман вевзаш волу поэт,гочдархо,Россин яздархойн союзан декъашхо Ахматукаев Адам. Классикийн произведенеш ешна ца 1аш, шаьш язйинарш а вовшашна юкъахь йоьшуш хила деза- т1едиллира цуо кьоначарна, кхиа лаахь, литературехь биса ойла елахь а. Канта Ибрагимовс Яздархойн союзан ц1арах грамоташ а, «Петр Захаров» мехала жайнеш а, ахчанца совг1аташ а дира Даудов Гиланина,Виситаева Туманина, Исраилова Луизина,Хизриев Адамна, Банжаев Аьрзуна, Темирбулатов 1адланна, Ахмадова Хедина. Тешна ю, оцу тергамо «Синмаршо» тобанан кхерчара кхоллараллийн ц1е кхин а алсам йоккхург хиларх. Дала пайдехь дойла шу Нохчийн къоманна,т1аьхье беркате а хуьлда!